title: 2010/443/CFSP: Padomes Lēmums 2010/443/KĀDP ( 2010. gada 11. augusts ), ar ko pagarina pilnvaru termiņu Eiropas Savienības īpašajam pārstāvim Vidusāzijā

text:
               12.8.2010

               LV

               Eiropas Savienības Oficiālais Vēstnesis

               L 211/29

         PADOMES LĒMUMS 2010/443/KĀDP
   (2010. gada 11. augusts),
   ar ko pagarina pilnvaru termiņu Eiropas Savienības īpašajam pārstāvim Vidusāzijā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu, 31. panta 2. punktu un 33. pantu,
   ņemot vērā priekšlikumu, ko iesniegusi Savienības Augstā pārstāve ārlietās un drošības politikas jautājumos,
   tā kā:

               (1)

               Padome 2006. gada 5. oktobrī pieņēma Lēmumu 2006/670/KĀDP (1), ar ko Pierre MOREL kungu iecēla par Eiropas Savienības īpašo pārstāvi (turpmāk “ESĪP”) Vidusāzijā.

               (2)

               Padome 2010. gada 22. februārī pieņēma Lēmumu 2010/112/KĀDP (2), ar ko ESĪP pilnvaru termiņu pagarināja līdz 2010. gada 31. augustam.

               (3)

               ESĪP pilnvaru termiņš būtu jāpagarina līdz 2011. gada 31. augustam. Tomēr ESĪP pilnvaras var beigties agrāk, ja Padome pieņemtu tādu lēmumu pēc Savienības Augstā pārstāvja ārlietās un drošības politikas jautājumos (turpmāk “AP”) priekšlikuma, kad būtu stājies spēkā lēmums, ar ko izveido Eiropas Ārējās darbības dienestu.

               (4)

               ESĪP īstenos savas pilnvaras situācijā, kas var pasliktināties un varētu kaitēt Līguma 21. pantā izklāstīto kopējās ārpolitikas un drošības politikas mērķu sasniegšanai,

         IR PIEŅĒMUSI ŠO LĒMUMU.
   1. pants
   Eiropas Savienības īpašais pārstāvis
   Ar šo ESĪP Vidusāzijā Pierre MOREL kunga pilnvaru termiņš tiek pagarināts līdz 2011. gada 31. augustam. ESĪP pilnvaras var beigties agrāk, ja Padome pieņemtu tādu lēmumu pēc AP priekšlikuma, kad būtu stājies spēkā lēmums, ar ko izveido Eiropas Ārējās darbības dienestu.
   2. pants
   Politikas mērķi
   ESĪP pilnvaru pamatā ir Savienības politikas mērķi Vidusāzijā. Šie mērķi ietver:

               a)

               veicināt labas un ciešas Vidusāzijas un Savienības attiecības, pamatojoties uz kopējām vērtībām un interesēm, kā izklāstīts attiecīgos nolīgumos;

               b)

               sekmēt stabilitāti un valstu sadarbību minētajā reģionā;

               c)

               stiprināt demokrātiju, tiesiskumu, labu pārvaldību, kā arī cilvēktiesību un pamatbrīvību ievērošanu Vidusāzijā;

               d)

               stiprināt demokrātiju, tiesiskumu, labu pārvaldību, kā arī cilvēktiesību un pamatbrīvību ievērošanu Vidusāzijā;

               e)

               stiprināt Savienības darbību efektivitāti un pamanāmību minētajā reģionā, tostarp izvēršot ciešāku koordināciju ar citiem attiecīgiem partneriem un starptautiskajām organizācijām, piemēram, ar EDSO.

         3. pants
   Pilnvaras
   1.   Lai sasniegtu politikas mērķus, ESĪP ir pilnvarots:

               a)

               Vidusāzijā veicināt visu Savienības politikas aspektu koordināciju, lai minētajā reģionā nodrošinātu Savienības ārējo darbību konsekvenci;

               b)

               Savienības Augstā pārstāvja ārlietās un drošības politikas jautājumos (AP) vārdā un saskaņā ar viņa pilnvarām līdz ar Komisiju pārraudzīt, kā rit ES un Vidusāzijas jauno partnerattiecību stratēģijas īstenošana, sniegt ieteikumus un regulārus pārskatus attiecīgām Padomes struktūrām;

               c)

               palīdzēt Padomei arī turpmāk attīstīt plašu politiku attiecībā uz Vidusāziju;

               d)

               rūpīgi novērot Vidusāzijas politiskos notikumus, attīstot un uzturot ciešus kontaktus ar valdībām, parlamentiem, tiesu iestādēm, pilsonisko sabiedrību un plašsaziņas līdzekļiem;

               e)

               atbalstīt Kazahstānas, Kirgizstānas Republikas, Tadžikistānas un Uzbekistānas sadarbību, risinot reģiona jautājumus, kas izraisa kopīgu ieinteresētību;

               f)

               izvērst attiecīgus kontaktus un sadarbību ar galvenajiem ieinteresētajiem darbību veicējiem reģionā, kā arī ar visām attiecīgām reģionālām un starptautiskām organizācijām, tostarp Šanhajas Sadarbības organizāciju (Shanghai Cooperation Organisation – SCO), Eirāzijas Ekonomikas kopienu (EURASEC), Āzijas sadarbības un uzticības veicināšanas pasākumu konferenci (Conference on Interaction and Confidence-Building Measures in Asia – CICA), Kolektīvās drošības līguma organizāciju (Collective Security Treaty Organisation – CSTO), Vidusāzijas reģiona ekonomiskās sadarbības programmu (Central Asia Regional Economic Cooperation Program – CAREC) un Vidusāzijas Reģiona informācijas un koordinācijas centru (Central Asian Regional Information and Coordination Centre – CARICC);

               g)

               sekmēt ES politikas cilvēktiesību jomā un ES pamatnostādņu cilvēktiesību jomā īstenošanu, jo īpaši attiecībā uz bērniem un sievietēm konfliktu skartās zonās, īpaši pārraugot jaunākos notikumus minētajā jomā un risinot ar tiem saistītas problēmas;

               h)

               cieši sadarbojoties ar EDSO, veicināt konfliktu novēršanu un atrisināšanu, attīstot kontaktus ar iestādēm un citiem vietējiem darbību veicējiem (NVO, politiskām partijām, minoritātēm, reliģiskām grupām un to vadītājiem);

               i)

               dot ieguldījumu ar Vidusāziju saistītu KĀDP energodrošības aspektu, ar narkotiku tirdzniecības apkarošanu un ūdens resursu apsaimniekošanu saistītu aspektu formulēšanā.

         2.   ESĪP atbalsta AP darbu un pārlūko visas Savienības darbības reģionā.
   4. pants
   Pilnvaru īstenošana
   1.   ESĪP ir atbildīgs par pilnvaru īstenošanu AP pakļautībā.
   2.   Politikas un drošības komiteja (turpmāk “PDK”) uztur privileģētus sakarus ar ESĪP un ir galvenais kontaktpunkts sakariem ar Padomi. PDK saskaņā ar savām pilnvarām, neskarot AP pilnvaras, dod ESĪP stratēģiskas norādes un politisku virzību.
   5. pants
   Finansējums
   1.   ESĪP pilnvaru īstenošanas izdevumiem paredzētā finanšu atsauces summa laikposmam no 2010. gada 1. septembra līdz 2011. gada 31. augustam ir EUR 1 250 000.
   2.   Izdevumus pārvalda saskaņā ar procedūrām un noteikumiem, ko piemēro Savienības vispārējam budžetam.
   3.   Izdevumu pārvalda saskaņā ar ESĪP un Komisijas noslēgtu līgumu. ESĪP sniedz Komisijai pārskatu par visiem izdevumiem.
   6. pants
   Komandas izveide un tās sastāvs
   1.   ESĪP saskaņā ar savām pilnvarām un atbilstīgajiem pieejamiem finanšu līdzekļiem ir atbildīgs par savas komandas izveidi. Komandā iekļauj personas, kam, kā pilnvarās paredzēts, ir īpašas zināšanas konkrētos politikas jautājumos. ESĪP operatīvi informē Padomi un Komisiju par komandas sastāvu.
   2.   Dalībvalstis un Savienības iestādes var ierosināt personāla norīkošanu darbā pie ESĪP. Atalgojumu personālam, ko kāda dalībvalsts vai Savienības iestāde norīko darbā pie ESĪP, maksā attiecīgā dalībvalsts vai Savienības iestāde. Darbā pie ESĪP var nosūtīt arī ekspertus, ko dalībvalstis ir norīkojušas darbā uz Padomes Ģenerālsekretariātu. Starptautiskajiem personāla līgumdarbiniekiem ir kādas dalībvalsts valstspiederība.
   3.   Viss norīkotais personāls turpina būt nosūtītājas valsts vai nosūtītājas Savienības iestādes administratīvā pakļautībā, un tas veic savus pienākumus un rīkojas ESĪP pilnvaru interesēs.
   7. pants
   ESĪP un viņa personāla privilēģijas un imunitāte
   Par privilēģijām, imunitāti un citām garantijām, kas ir vajadzīgas ESĪP un viņa personāla locekļu misijas veikšanai un sekmīgai norisei, attiecīgi vienojas ar uzņēmēju pusi/uzņēmējām pusēm. Šajā nolūkā dalībvalstis un Komisija sniedz visu vajadzīgo atbalstu.
   8. pants
   Klasificētas ES informācijas drošība
   ESĪP un viņa komandas locekļi ievēro drošības principus un minimālos standartus, kas ir noteikti Padomes Lēmumā 2001/264/EK (2001. gada 19. marts), ar ko pieņem Padomes drošības reglamentu (3), jo īpaši rīkojoties ar klasificētu ES informāciju.
   9. pants
   Piekļuve informācijai un materiāltehniskais atbalsts
   1.   Dalībvalstis, Komisija un Padomes Ģenerālsekretariāts nodrošina, ka ESĪP var piekļūt jebkurai atbilstīgai informācijai.
   2.   Savienības delegācijas un/vai dalībvalstis attiecīgā gadījumā nodrošina materiāltehnisko atbalstu reģionā.
   10. pants
   Drošība
   Saskaņā ar Savienības politiku par tāda personāla drošību, kas izvietots ārpus Savienības, lai veiktu operatīvas darbības saskaņā ar Līguma V sadaļu, ESĪP saskaņā ar savām pilnvarām un drošības situāciju ģeogrāfiskajā teritorijā, par ko viņš ir atbildīgs, veic visus praktiski iespējamos pasākumus visa viņa tiešā pakļautībā esošā personāla drošībai, jo īpaši:

               a)

               izstrādājot konkrētai misijai drošības plānu, kura pamatā ir Padomes Ģenerālsekretariāta norādes, ietverot tai pielāgotus fiziskus, organizatoriskus un procesuālus drošības pasākumus, reglamentējot personāla drošu pārvietošanos uz misijas teritoriju un drošu pārvietošanos tajā, kā arī drošības pārkāpumu novēršanu un plānus ārkārtas situācijām un misijas evakuācijai;

               b)

               nodrošinot, ka visam personālam, kas izvietots ārpus Savienības, ir augsta riska apdrošināšana atbilstīgi apstākļiem misijas teritorijā;

               c)

               nodrošinot, ka visi komandas locekļi, ko izvieto ārpus Savienības, tostarp vietējie līgumdarbinieki, pirms vai pēc ierašanās misijas teritorijā ir piedalījušies atbilstīgās drošības apmācībās, kuru pamatā ir riska klasifikācija, ko misijas teritorijai piešķīris Padomes Ģenerālsekretariāts;

               d)

               nodrošinot, ka tiek īstenoti visi saskaņotie ieteikumi, kas sniegti pēc regulāra drošības izvērtējuma, un – saistībā ar starpposma ziņojumiem un pārskata ziņojumu par pilnvaru īstenošanu – rakstiski ziņojot AP, Padomei un Komisijai par šo ieteikumu īstenošanu un citiem drošības jautājumiem.

         11. pants
   Pārskata ziņojumi
   ESĪP regulāri sniedz mutiskus un rakstiskus ziņojumus AP un PDK. Vajadzības gadījumā ESĪP ziņojumus sniedz arī Padomes darba grupām. Rakstiskus ziņojumus regulāri izsūta, izmantojot COREU tīklu. Pēc AP un PDK ieteikuma ESĪP var sniegt ziņojumus arī Ārlietu padomei.
   12. pants
   Koordinācija
   1.   ESĪP veicina vispārēju Savienības politikas koordināciju. Viņš palīdz nodrošināt, lai visi Savienības instrumenti misijas norises vietā būtu saskaņoti Savienības politisko mērķu sasniegšanai. ESĪP darbības koordinē ar Komisijas darbībām, kā arī ar tām darbībām, ko veic ESĪP Afganistānā. ESĪP regulāri sniedz informatīvus ziņojumus dalībvalstu pārstāvniecībām un Savienības delegācijām.
   2.   Misijas norises vietā ESĪP uztur ciešu saikni ar Savienības delegāciju vadītājiem un dalībvalstu pārstāvniecību vadītājiem. Viņi dara visu iespējamo, lai palīdzētu ESĪP īstenot pilnvaras. ESĪP uztur saikni arī ar citām starptautiskajām un reģionālajām struktūrām attiecīgajā teritorijā.
   13. pants
   Pārskatīšana
   Šā lēmuma īstenošanu un tā saderību ar citām Savienības darbībām reģionā regulāri pārskata. ESĪP 2011. gada februāra beigās iesniedz AP, Padomei un Komisijai progresa ziņojumu un pilnvaru termiņa beigās – visaptverošu pilnvaru īstenošanas pārskata ziņojumu.
   14. pants
   Stāšanās spēkā
   Šis lēmums stājas spēkā tā pieņemšanas dienā.

      Briselē, 2010. gada 11. augustā

            Padomes vārdā –

            priekšsēdētājs

         S. VANACKERE

      (1)  OV L 275, 6.10.2006., 65. lpp.

      (2)  OV L 46, 23.2.2010., 27. lpp.

      (3)  OV L 101, 11.4.2001., 1. lpp.


title: 2008/373/EK: Padomes Lēmums ( 2008. gada 28. aprīlis ) par to, lai noslēgtu nolīgumu, ar kuru groza Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas tika parakstīts Kotonū 2000. gada 23. jūnijā

text:
               17.5.2008

               LV

               Eiropas Savienības Oficiālais Vēstnesis

               L 129/44

      PADOMES LĒMUMS

   (2008. gada 28. aprīlis)
   par to, lai noslēgtu nolīgumu, ar kuru groza Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas tika parakstīts Kotonū 2000. gada 23. jūnijā
   (2008/373/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 310. pantu saistībā ar 300. panta 2. punkta pirmās daļas otro teikumu un 300. panta 3. punkta otro daļu,
   ņemot vērā Komisijas priekšlikumu,
   ņemot vērā Eiropas Parlamenta piekrišanu (1),
   tā kā:

               (1)

               Saskaņā ar 96. pantu Partnerattiecību nolīgumā starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses (2), (turpmāk “Partnerattiecību nolīgums”) Puse, kura pēc tam, kad tā veikusi pastiprinātu politisko dialogu, uzskata, ka kāda cita Puse nepilda pienākumu attiecībā uz vienu no svarīgākajiem Partnerattiecību nolīguma 9. pantā minētajiem elementiem, var aicināt minēto citu Pusi rīkot apspriedes un konkrētos apstākļos veikt atbilstīgus pasākumus, tostarp, ja nepieciešams, pilnībā vai daļēji apturēt Partnerattiecību nolīguma piemērošanu attiecīgajai Pusei.

               (2)

               Saskaņā ar Partnerattiecību nolīguma 97. pantu Puse, kura uzskata, ka ir noticis smags korupcijas gadījums, var aicināt otru Pusi rīkot apspriedes un konkrētos apstākļos veikt atbilstīgus pasākumus, tostarp vajadzības gadījumā pilnībā vai daļēji apturēt Partnerattiecību nolīguma piemērošanu attiecīgajai Pusei.

               (3)

               Saskaņā ar Partnerattiecību nolīguma 11.b pantu Pusei, kura pēc tam, kad tā veikusi pastiprinātu politisko dialogu un tikusi informēta, jo īpaši izmantojot Starptautiskās Atomenerģijas aģentūras (IAEA), Ķīmisko ieroču aizlieguma organizācijas (OPCW) un citu attiecīgo daudzpusējo iestāžu ziņojumus, uzskata, ka kāda cita Puse nav pildījusi pienākumu, kas izriet no minētā panta 1. punkta par masu iznīcināšanas ieroču neizplatīšanu, ir jāaicina minēto citu Pusi rīkot apspriedes un konkrētos apstākļos veikt atbilstīgus pasākumus, tostarp, ja nepieciešams, pilnībā vai daļēji apturēt Partnerattiecību nolīguma piemērošanu attiecīgajai Pusei.

               (4)

               Būtu jāpieņem efektīva procedūra, ja paredzēts veikt atbilstīgus pasākumus saskaņā ar Partnerattiecību nolīguma 96., 97. pantu vai 11.b panta 4., 5. un 6. punktu.

               (5)

               Nolīgums, ar kuru groza Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas tika parakstīts Kotonū 2000. gada 23. jūnijā, būtu jāapstiprina,

         IR NOLĒMUSI ŠĀDI.
   1. pants
   Ar šo Kopienas vārdā apstiprina Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas tika parakstīts Kotonū 2000. gada 23. jūnijā, un Kopienas vienpusēji vai kopā ar citām pusēm sagatavotās deklarācijas, kas pievienotas Nobeiguma aktam (3).
   2. pants
   Ar šo Padomes priekšsēdētājs tiek pilnvarots iecelt personu vai personas, kas pilnvarotas Kopienas vārdā deponēt apstiprināšanas dokumentu, kā noteikts Partnerattiecību nolīguma 93. pantā.
   3. pants
   1.   Ja pēc Komisijas vai dalībvalsts iniciatīvas, izsmēlusi visas iespējas risināt dialogu saskaņā ar Partnerattiecību nolīguma 8. pantu, Padome uzskata, ka kāda ĀKK valsts nav izpildījusi saistības attiecībā uz kādu no Partnerattiecību līguma 9. pantā minētajiem būtiskajiem elementiem, vai nopietnos korupcijas gadījumos attiecīgo ĀKK valsti uzaicina rīkot apspriedes saskaņā ar Partnerattiecību nolīguma 96. un 97. pantu, izņemot īpaši steidzamus gadījumus.
   Ja pēc Komisijas vai dalībvalsts iniciatīvas, jo īpaši būdama informēta ar IAEA, OPCW un citu daudzpusējo iestāžu ziņojumiem, Padome uzskata, ka kāda ĀKK valsts nav izpildījusi saistības, kas izriet no Partnerattiecību nolīguma 11.b panta 1. punkta par masu iznīcināšanas ieroču neizplatīšanu, attiecīgo ĀKK valsti uzaicina rīkot apspriedes saskaņā ar Partnerattiecību nolīguma 11.b panta 4., 5. un 6. punktu, izņemot īpaši steidzamus gadījumus.
   Padome pieņem lēmumu ar kvalificētu balsu vairākumu.
   Apspriedēs Kopienu pārstāv Padomes prezidentvalsts un Komisija.
   2.   Ja, beidzoties apspriedēm paredzētajiem termiņiem, kas noteikti Partnerattiecību nolīguma 11.b panta 5. punktā, 96. panta 2. punktā vai 97. panta 2. punktā, un kaut arī ir bijuši attiecīgie centieni, risinājums nav panākts vai nekavējoties steidzamos gadījumos, vai ja bijis atteikums rīkot apspriedes, Padome pēc Komisijas priekšlikuma un lemjot ar kvalificētu balsu vairākumu saskaņā ar šiem pantiem var pieņemt lēmumu par atbilstīgu pasākumu veikšanu, tostarp arī par daļēju nolīguma apturēšanu.
   Ja Partnerattiecību nolīguma piemērošanu attiecībā uz konkrēto ĀKK valsti aptur pilnībā, Padome pieņem lēmumu vienprātīgi.
   Šie pasākumi paliek spēkā līdz brīdim, kad Padome ir izmantojusi pirmajā daļā norādīto piemērojamo procedūru, lai pieņemtu lēmumu, ar ko groza vai atceļ iepriekš pieņemtos pasākumus, vai, attiecīgā gadījumā, līdz lēmumā norādītā laikposma beigām.
   Tālab Padome iepriekšminētos pasākumus vismaz reizi pusgadā regulāri pārskata.
   Padomes priekšsēdētājs par šādi pieņemtajiem pasākumiem ziņo attiecīgajai ĀKK valstij un ĀKK-EK Ministru padomei, pirms tie stājas spēkā.
   Padomes lēmumu publicē Eiropas Savienības Oficiālajā Vēstnesī. Ja pasākumus pieņem nekavējoties, paziņojumu ĀKK valstij un ĀKK-EK Ministru padomei nosūta vienlaikus ar uzaicinājumu rīkot apspriedes.
   3.   Par jebkuru saskaņā ar 1. un 2. punktu pieņemto lēmumu nekavējoties un pilnībā informē Eiropas Parlamentu.
   4.   Ja ĀKK-EK Ministru padome izstrādā turpmāko apspriežu kārtību, kā minēts Partnerattiecību nolīguma VII pielikuma 3. panta 5. punktā, nostāja, kas kopīgajā ĀKK-EK Ministru padomē ir jāpieņem Padomei, ir balstīta uz Komisijas priekšlikumu.
   4. pants
   Šo lēmumu publicē Eiropas Savienības Oficiālajā Vēstnesī.

      Luksemburgā, 2008. gada 28. aprīlī

            Padomes vārdā —

            priekšsēdētājs

         D. RUPEL

      (1)  Piekrišana sniegta 2007. gada 18. janvārī (Oficiālajā Vēstnesī vēl nav publicēta).

      (2)  OV L 317, 15.12.2000., 3. lpp. Nolīgumā jaunākie grozījumi izdarīti ar nolīgumu, kas groza Partnerattiecību nolīgumu (OV L 209, 11.8.2005., 27. lpp.).

      (3)  Nolīguma un Nobeiguma akta teksti jau ir publicēti OV L 209, 11.8.2005., 27. lpp.


title: 2013/575/ES: Eiropas Parlamenta Lēmums ( 2013. gada 17. aprīlis ) par Kopienas Zivsaimniecības kontroles aģentūras kontu slēgšanu attiecībā uz 2011. finanšu gadu

text:
               16.11.2013

               LV

               Eiropas Savienības Oficiālais Vēstnesis

               L 308/227

         EIROPAS PARLAMENTA LĒMUMS
   (2013. gada 17. aprīlis)
   par Kopienas Zivsaimniecības kontroles aģentūras kontu slēgšanu attiecībā uz 2011. finanšu gadu
   (2013/575/ES)
   EIROPAS PARLAMENTS,

               —

               ņemot vērā Kopienas Zivsaimniecības kontroles aģentūras 2011. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Zivsaimniecības kontroles aģentūras 2011. finanšu gada pārskatiem ar Aģentūras atbildēm (1),

               —

               ņemot vērā Padomes 2013. gada 12. februāra ieteikumu (05753/2013 – C7-0041/2013),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Padomes 2005. gada 26. aprīļa Regulu (EK) Nr. 768/2005, ar ko izveido Kopienas Zivsaimniecības kontroles aģentūru un groza Regulu (EEK) Nr. 2847/93, ar kuru izveido kontroles sistēmu, kas piemērojama kopējai zivsaimniecības politikai (4), un jo īpaši tās 36. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Zivsaimniecības komitejas atzinumu (A7-0109/2013),

               1.

               apstiprina Kopienas Zivsaimniecības kontroles aģentūras kontu slēgšanu attiecībā uz 2011. finanšu gadu;

               2.

               uzdod priekšsēdētājam šo lēmumu nosūtīt Eiropas Zivsaimniecības kontroles aģentūras (iepriekš minēta kā Kopienas Zivsaimniecības kontroles aģentūra) izpilddirektoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 388, 15.12.2012., 86. lpp.

      (2)  OV L 248, 16.9.2002., 1. lpp.

      (3)  OV L 298, 26.10.2012., 1. lpp.

      (4)  OV L 128, 21.5.2005., 1. lpp.

      (5)  OV L 357, 31.12.2002., 72. lpp.


title: 2006/713/EK: Komisijas Lēmums ( 2006. gada 20. oktobris ), ar ko izbeidz antidempinga procedūru attiecībā uz konkrētu Ķīnas Tautas Republikas, Honkongas un Taivānas izcelsmes ierakstāmo ciparvideodisku (DVD+/-R) ievedumiem

text:
               24.10.2006

               LV

               Eiropas Savienības Oficiālais Vēstnesis

               L 293/7

      KOMISIJAS LĒMUMS

   (2006. gada 20. oktobris),
   ar ko izbeidz antidempinga procedūru attiecībā uz konkrētu Ķīnas Tautas Republikas, Honkongas un Taivānas izcelsmes ierakstāmo ciparvideodisku (DVD+/-R) ievedumiem
   (2006/713/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1995. gada 22. decembra Regulu (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis (1) (“pamatregula”), un īpaši tās 9. pantu,
   apspriedusies ar padomdevēju komiteju,
   tā kā:
   A.   PROCEDŪRA
   1.   Uzsākšana

               (1)

               Komisija 2005. gada 6. augustāEiropas Savienības Oficiālajā Vēstnesī
                   (2) publicētajā paziņojumā informēja par antidempinga procedūras sākšanu attiecībā uz Ķīnas Tautas Republikas (ĶTR), Honkongas un Taivānas (“attiecīgās valstis”) izcelsmes ierakstāmo ciparvideodisku (“DVD+/-R”) ievedumiem Kopienā.

               (2)

               Procedūra tika sākta, jo 2005. gada 24. jūnijāCECMA (“sūdzības iesniedzējs”) iesniedza sūdzību to ražotāju vārdā, kuru produkcija veido lielāko daļu, šajā gadījumā vairāk nekā 60 %, Kopienas DVD+/-R produkcijas. Sūdzībā bija ietverti pierādījumi par DVD+/-R dempingu un tā radītu būtisku kaitējumu, un tos uzskatīja par pietiekamiem, lai pamatotu procedūras uzsākšanu.

         2.   Personas, uz kurām attiecas procedūra

               (3)

               Komisija oficiāli apspriedās ar sūdzības iesniedzēju, ražotājiem, kas iesniedza sūdzību, pārējiem zināmiem Kopienas ražotājiem, ražotājiem eksportētājiem attiecīgajās valstīs, importētājiem, izplatītājiem, mazumtirgotājiem un patērētāju organizācijām, par kuriem zināms, ka tie ir saistīti, un tiem attiecīgo valstu pārstāvjiem, uz kuriem attiecas procedūras uzsākšana.

               (4)

               Lai ĶTR ražotāji eksportētāji varētu iesniegt pieprasījumu par tirgus ekonomikas režīma (TER) vai atsevišķa režīma (AR) piemērošanu, ja viņi to vēlētos, Komisija nosūtīja TER un AR pieprasījuma veidlapas arī zināmajiem attiecīgajiem uzņēmumiem un visiem pārējiem uzņēmumiem, kuri par sevi paziņoja pārbaudes sākšanas paziņojumā noteiktajos termiņos. Atbilstoši pamatregulas 2. panta 7. punktam piecpadsmit uzņēmumi pieprasīja TER gadījumā, ja izmeklēšanā konstatētu, ka tie neatbilst TER nosacījumiem.

               (5)

               Komisija nosūtīja anketas visām zināmajām attiecīgajām personām, tostarp visiem ražotājiem, kas iesniedza sūdzību, visiem pārējiem zināmiem Kopienas ražotājiem, ražotājiem eksportētājiem attiecīgajās valstīs un importētājiem, mazumtirgotājiem un izplatītājiem. Anketas tika nosūtītas arī ražotājiem eksportētājiem Japānā, ko uzskatīja par analogo valsti, kas aizstāj Taivānu, lai aprēķinātu normālo vērtību tiem ražotājiem eksportētājiem ĶTR, kuriem TER var nepiešķirt. Iespējamo analogo valsti nomainīja pēc tam, kad ieinteresētās personas bija iebildušas galvenokārt pret to, ka iepriekš dempings tika konstatēts vairumam līdzīga un zināmā mērā aizstājama ražojuma Taivānas eksportētāju. Atbildes tika saņemtas no divdesmit diviem ražotājiem eksportētājiem attiecīgajās valstīs, visiem ražotājiem, kas iesniedza sūdzību, kāda cita Kopienas ražotāja, astoņiem nesaistītiem importētājiem, viena izplatītāja un septiņiem mazumtirgotājiem (viens no kuriem apvieno vairumtirgotāja un mazumtirgotāja darbību).

               (6)

               Tā kā no ĶTR (deviņas uzņēmumu grupas) un Taivānas (vienpadsmit uzņēmumi) tika saņemtas ļoti daudzas atbildes uz anketas jautājumiem, notika šo divu valstu pārbaude izlases veidā, kas noteikta paziņojumā par uzsākšanu. Saskaņā ar pamatregulas 17. pantu, atlase balstījās uz lielāko eksportu raksturojošo apjomu, ko var pienācīgi izmeklēt atvēlētajā laikā. Paraugā iekļāva četrus Ķīnas ražotājus eksportētājus, kuri saražo 79 % no Ķīnas ieinteresēto personu, kas sadarbojas, eksporta apjoma, un piecus Taivānas ražotājus eksportētājus, kuri veido 97 % no Taivānas ieinteresēto personu, kas sadarbojas, eksporta apjoma. Saskaņā ar pamatregulas 17. panta 2. punktu notika apspriedes ar Ķīnas un Taivānas iestādēm, un tām nebija iebildumu. Pārbaude izlases veidā nebija vajadzīga attiecībā uz Honkongu.

               (7)

               Komisija ieguva un pārbaudīja visu informāciju, kas tika uzskatīta par nepieciešamu, lai noteiktu dempingu, tā radīto kaitējumu un Kopienas intereses, un veica pārbaudes šādos uzņēmumos:

                           a)

                           Kopienas ražotāji:

                                       —

                                          Computer Support Italcard s.r.l. (Milāna, Itālija)

                                       —

                                          Manufacturing Advanced Media (Mulūza, Francija)

                                       —

                                          TDK Recording Media Europe (Luksemburga)

                                       —

                                          Sony DADC (Zalcburga, Austrija)

                           b)

                           Ražotāji eksportētāji Honkongā:

                                       —

                                          UME Disc Ltd.

                                       —

                                          China Shing Manufacturing

                                       —

                                          MDA Technology Ltd.

                                       —

                                          Giant Base Technology Ltd.

                                       —

                                          Pop Hero Holdings Ltd.

                                       —

                                          Wealth Fair Investment Ltd.

                           c)

                           Ražotāji eksportētāji Taivanā:

                                       —

                                          Prodisc Technology, Inc (Taipeja, Taivāna)

                                       —

                                          Daxon Technology (Taipeja, Taivāna)

                           d)

                           Nesaistīti importētāji un izplatītāji:

                                       —

                                          Verbatim Ltd (Londona, Apvienotā Karaliste)

                                       —

                                          Maxell Europe Ltd (Londona, Apvienotā Karaliste)

                                       —

                                          Philips Recordable Media (Vīzbādene, Vācija)

                                       —

                                          Sony France S.A. (Parīze, Francija)

                                       —

                                          Ingram Micro Distribution GmbH (Minhene, Vācija)

                                       —

                                          SK Kassetten GmbH & Co KG (Neuenrāde, Vācija)

                                       —

                                          Intenso GmbH (Vehta, Vācija)

                                       —

                                          Emtec International S.p.a. (Parīze, Francija)

                           e)

                           Vairumtirgotājs/mazumtirgotājs:

                                       —

                                          Metro Group Buying GmbH

                           f)

                           Mazumtirgotāji:

                                       —

                                          Carrefour Marchandises Internationales (Parīze, Francija)

                                       —

                                          El Corte Inglés S.A. (Madride, Spānija)

                                       —

                                          FNAC S.A. (Parīze, Francija)

                           g)

                           Ražotājs analogā valstī:

                                       —

                                          Taiyo Yuden (Takasaki, Japāna)

               (8)

               Atgādina, ka šajā izmeklēšanā netiek piemēroti pagaidu pasākumi. Visas ieinteresētās personas saņem publiskotos faktus un apsvērumus, kas pamato lēmumu nepiemērot pagaidu pasākumus. Visām personām atvēlēja termiņu, kurā tās varēja izteikt savu viedokli saistībā ar sniegtajiem faktiem un apsvērumiem.

               (9)

               Dažas ieinteresētās personas rakstveidā iesniedza komentārus. Personām, kuras to pieprasīja, bija iespēja izteikt savu viedokli mutiski. Komisija turpināja vākt un pārbaudīt visu informāciju, ko tā uzskatīja par vajadzīgu galīgo atzinumu saņemšanai.

         3.   Izmeklēšanas periods

               (10)

               Izmeklēšana attiecībā uz dempingu un kaitējumu attiecās uz laikposmu no 2004. gada 1. jūlija līdz 2005. gada 30. jūnijam (“IP”). Kaitējuma novērtēšanai būtisko tendenču pārbaude aptvēra laikposmu no 2002. gada 1. janvāra līdz izmeklēšanas perioda beigām (“attiecīgais periods”).

         4.   Attiecīgais ražojums un līdzīgs ražojums
   4.1.   Attiecīgais ražojums

               (11)

               Attiecīgais ražojums ir ierakstāmi ciparvideodiski (“DVD+/-R”) ar izcelsmi ĶTR, Honkongā un Taivānā, kurus parasti deklarē ar KN kodu ex 8523 90 30 (KN kods kopš 2006. gada 1. janvāra). Šāds kods ir tiem ražojumiem, kuru ierakstīšanas jauda ir lielāka par 900 megabaitiem, bet mazāka par 18 gigabaitiem, un kuri nav dzēšami. Šis KN kods ir sniegts vienīgi informācijai. Attiecīgais ražojums ir datu nesēju ražošanas nozares ražojums.

               (12)

               DVD-R ir cipardatu optiskās atmiņas nesējs no polikarbonāta diska, kas pārklāts ar vienu krāsvielas slāni. Parasti DVD+/-R ir divi kopā salīmēti, 0,6 mm biezi, 120 mm vai mazāki polikarbonāta substrāti. Lai gan šādos diskos informāciju var ierakstīt vairākos soļos, tā nav dzēšama. Disks ir cipardatu, mūzikas un video optiskās atmiņas nesējs. Ierakstīšanu veic, pakļaujot krāsvielas slāni infrasarkanā lāzera stariem DVD-R rakstītājā.

               (13)

               Ir divi dažādi DVD standarti, proti, DVD mīnus R (“DVD-R”) un DVD plus R (“DVD+R”). Atkarībā no uzņēmumu grupas sākotnēji izstrādātajiem dažādajiem standartiem, ražotāji parasti ir atbalstījuši DVD+R vai DVD-R produkciju (piemēram, DVD-R ir ražojuma standarts, ko atbalsta grupa ar nosaukumu “DVD Forum”, kurā, cita starpā, ir Japānas ražotājs Panasonic). Pašlaik vairums ražotāju izgatavo un pārdod abus standartus, un gandrīz visi DVD atskaņotāji var atskaņot DVD-R un DVD+R.

               (14)

               DVD+/-R var atšķirt pēc izskata, uzglabāto datu tipa, atmiņas ietilpības, atstarojošā metāla slāņa un no tā, vai tam ir vai nav DVD+/-R uzdruka. Turklāt ir dažādi ierakstīšanas ātrumi: no 4 × līdz DVD+/-R ar lielāku ātrumu (8 ×, 16 × vai vairāk).

               (15)

               Ražojumu pārdod dažādos daudzumos. DVD+/-R tiek laisti tirgū dažādos iepakojuma veidos, daļēji “vāciņos” (jewel-cases) ar 1 DVD+/-R, tā dēvētajās “tortes kastēs” (cake box) ar 10 līdz 100 DVD+/-R, uz plastmasas ass saliktus 10 līdz 100 DVD+/-R un aploksnēs ar vienu DVD+/-R celofāna apvalkā, kartona kārbās utt.

               (16)

               Izmantojamā vienkārtas DVD+/-R ietilpība ir 4,7 gigabaiti (“GB”), turpretī divkārtu DVD+/-R datu atmiņas ietilpība ir divtik liela: 9,4 GB.

               (17)

               Lai arī dažādu pārdodamo DVD-R veidu izmantošana un kvalitāte var atšķirties, šo dažādo veidu un standartu fiziskās un tehniskās pamatīpašības būtiski neatšķiras. Turklāt izmeklēšanā tika noskaidrots, ka visiem DVD+/-R ir vienāds galapatēriņš. Tādēļ šīs izmeklēšanas nolūkā tie visi tiek uzskatīti par vienu ražojumu.

         4.2.   Līdzīgs ražojums

               (18)

               Izmeklēšanā tika noskaidrots, ka attiecīgā ražojuma un DVD+/-R fiziskās un tehniskās pamatīpašības un izmantojums neatšķiras:

                           —

                           tos izgatavo un pārdod attiecīgo valstu iekšzemes tirgū;

                           —

                           tos ražo ražotāji, kas iesniedza sūdzību, un pārējie Kopienas ražotāji un to pārdod Kopienas tirgū;

                           —

                           tos ražo un pārdod analogas valsts (Japānas) iekšzemes tirgū, lai aprēķinātu normālo vērtību attiecībā uz ievedumiem no ĶTR.

               (19)

               Tāpēc jāsecina, ka visi DVD+/-R veidi atbilst vienam ražojumam un ir uzskatāmi par līdzīgiem ražojumiem pamatregulas 1. panta 4. punkta nozīmē.

         B.   DEMPINGS, KAITĒJUMS UN CĒLOŅSAKARĪBA

               (20)

               Izmeklēšanā tika konstatēts dempings un tā izraisītais kaitējums. Tomēr, ņemot vērā še turpmāk izklāstītos secinājumus, šos konstatējumus nav nepieciešams precizēt.

         C.   KOPIENAS INTERESES
   5.   Vispārīgas piezīmes

               (21)

               Saskaņā ar pamatregulas 21. pantu tika pārbaudīts, vai, neraugoties uz secinājumiem par kaitējumu radošo dempingu, pastāv pārliecinoši iemesli, kas liek secināt, ka šajā konkrētajā gadījumā antidempinga pasākumu pieņemšana nav Kopienas interesēs. Tika aplūkots, kā iespējamie pasākumi ietekmētu visas šajā procedūrā iesaistītās personas, kā arī tika apskatīts, kādas būtu sekas, ja pasākumi netiktu veikti.

               (22)

               Kopienas produkcijas un Kopienas ražošanas nozares definīcijas pamatā ir pamatregulas 4. panta 1. punktā un 5. panta 4. punktā noteiktie kritēriji.

               (23)

               Šeit uzskatīja, ka šādi saistītie uzņēmumi veido Kopienas ražošanas nozari:

                           —

                              Computer Support Italcard s.r.l. (“CSI”)

                           —

                              Manufacturing Advanced Media. (“MAME”)

               (24)

               Sūdzībā kā sūdzības iesniedzējs tika minēts vēl viens uzņēmums. Tomēr tika konstatēts, ka no attiecīgajām valstīm šis uzņēmums izmeklēšanas periodā importēja lielāko daļu attiecīgā ražojuma salīdzinājumā ar kopējo produkcijas apjomu. Šie ievedumi notika ilgākā laikposmā. Turklāt konstatēja, ka šā uzņēmuma pamatdarbības tiek veiktas ārpus Kopienas. Tādējādi saskaņā ar pamatregulas 4. panta 1. punkta a) apakšpunktu šis uzņēmums tika svītrots no Kopienas ražošanas nozares definīcijas.

               (25)

               Turklāt vēl viens ražotājs sadarbojās pilnībā. Tomēr tika konstatēts, ka no attiecīgajām valstīm arī šis uzņēmums izmeklēšanas periodā importēja lielāko daļu attiecīgā ražojuma salīdzinājumā ar kopējo produkcijas apjomu. Konstatēja, ka šie ievedumi notika ilgākā laikposmā. Kā precizēts 24. apsvērumā, arī šis uzņēmums kā uzņēmumu grupas daļa pamatdarbību veic ārpus Kopienas. Tādējādi saskaņā ar pamatregulas 4. panta 1. punkta a) apakšpunktu šis uzņēmums arī tika svītrots no Kopienas ražošanas nozares definīcijas.

               (26)

               Visbeidzot pēc tam, kad pēc izmeklēšanas perioda beigām likvidēja vienu no diviem atlikušajiem uzņēmumiem, tika apsvērts, vai šis uzņēmums jāsvītro no Kopienas ražošanas nozares definīcijas. Tomēr, ņemot vērā turpmāk izdarītos secinājumus, neuzskatīja, ka šai jautājumā jāpieņem lēmums.

               (27)

               Tādējādi tikai CSI un MAME, kuru kopīgā produkcija ir 88 % no kopējās aprēķinātās Kopienas produkcijas, veido Kopienas ražošanas nozari pamatregulas 4. panta 1. punkta un 5. panta 4. punkta nozīmē.

         6.   Kopienas ražošanas nozares, nesaistītu importētāju un patērētāju intereses

               (28)

               Pamatojoties uz informāciju, kas savākta no ieinteresētajām personām, attiecīgajā periodā kopējā patēriņa attīstība Kopienā un Kopienas ražošanas nozares tirgus daļas notika šādi:
               ES patēriņš

                           Tūkstotis vienību

                           2002

                           2003

                           2004

                           IP

                           ES patēriņš kopā

                           10 570

                           602 390

                           1 575 562

                           1 687 509

                           Indekss (2001 = 100)

                           100

                           5 700

                           14 906

                           15 965

                     Kopējais ES attiecīgā ražojuma patēriņš strauji pieauga par gandrīz 16 000 procentu punktiem.
               Tirgus daļas Kopienas tirgū

                           2002

                           2003

                           2004

                           IP

                           Kopienas ražošanas nozare

                           0 %

                           0,4 %

                           0,6 %

                           0,8 %

                           Ražotāji, kas sadarbojas, kas svītroti no Kopienas produkcijas definīcijas (sk. 24. un 25. apsvērumu iepriekš)

                           6,3 %

                           1,0 %

                           3,1 %

                           5,1 %

                           Pārējie ražotāji, kas nesadarbojās, Kopienā, kas joprojām darbojas (aplēses)

                           0 %

                           0,5 %

                           0,2 %

                           0,2 %

                           Imports no attiecīgajām valstīm

                           93,7 %

                           87,6 %

                           89,0 %

                           86,1 %

                           Imports no pārējām trešām valstīm

                           0 %

                           10,5 %

                           7,1 %

                           7,8 %

               (29)

               Baltoties uz iepriekš sniegtajiem faktiem, šķiet, ka Kopienas ražošanas nozares Kopienas tirgus daļa sākotnēji bija 0 % 2000. gadā, bet IP sasniedza tikai 0,8 %. Ievedumu tirgus daļa no attiecīgajām valstīm samazinājās attiecīgajā periodā, taču izmeklēšanas periodā joprojām bija ap 87 %. Viņu tirgus daļās zaudējums lielā mērā atbilda ievedumu pieaugumam no trešajām valstīm.

               (30)

               Sūdzības iesniedzējs apgalvoja, ka daži ražotāji, kas nesadarbojās un kas apturēja savu ražošanu izmeklēšanas periodā vai pēc tā beigām, varētu atsākt ražošanu, ja tiktu ieviesti pasākumi. Tomēr, tā kā no šiem ražotājiem, kas nesadarbojās, nepastarpināti nav gūta informācija, kas apstiprinātu šos iespējamos nodomus, un nav citu pierādījumu, kas pamatotu pieņēmumu, šis arguments bija jānoraida. Arīdzan jānorāda, ka, pat ja šie uzņēmumi ražošanu atsāktu, to produkcija, visticamāk, nebūtu ievērojama salīdzinājumā ar nozīmīgo daudzumu no attiecīgajām valstīm.

               (31)

               Papildus iepriekšminētajam šķiet acīmredzami, ka Kopienas ražošanas nozare DVD+/-R ir sākusi ražot diezgan vēlu, salīdzinot ar eksportētājiem attiecīgajās valstīs. Ir maz ticams, ka pasākumu piemērošana ļautu Kopienas ražošanas nozarei paaugstināt to cenas, lai sasniegtu rentabilitātes līmeni, kas tai ļautu pastāvēt vai arī palielināt to pārdevumus, lai samazinātu ražošanas izmaksas un tādējādi izmantotu apjomradītos ietaupījumus. Notikumi attiecīgajā periodā liecina par to, ka Kopienas ražošanas nozare nekad nav spējusi iegūt ievērojamu tirgus daļu, un to tirgus daļu, ko zaudēja attiecīgās valstis, gandrīz pilnībā pārņēma ievedumi no trešajām valstīm. Bez tam divi no četriem uzņēmumiem, kas sadarbojās, kā Kopienas ražotāji atteicās no savām interesēm un kļuva par DVD+/-R importētājiem no attiecīgajām valstīm. Šajos apstākļos ir maz ticams, ka paliekošā Kopienas ražošanas nozares daļa spētu pastāvēt un izmantot antidempinga pasākumu piemērošanu.

               (32)

               Visi importētāji, izplatītāji un vairums mazumtirgotāju apgalvoja, ka, ja pasākumi tiktu piemēroti, tad vienam vai vairākiem izplatīšanas ķēdes līmenim būtu jāuzņemas tā dēļ pieaugušās izmaksas (tādējādi strauji samazinātos attiecīgās starpības) vai arī tās būtu jānodod patērētājiem (tā pat varētu nelabvēlīgi ietekmēt vispārējo DVD+/-R patēriņu) vai šīs izmaksas būtu jādala abām pusēm.

               (33)

               Iespējamā importētāju, izplatītāju vai mazumtirgotāju atbilde uz izmaksu pieaugumu pēc pasākumu noteikšanas būs atkarīga no stāvokļa katrā dalībvalstī. Atsevišķās dalībvalstīs DVD+/-R pieprasījumu jau ietekmē “īpaši maksājumi” par ierakstāmiem datu nesējiem (nodoklis, kas pircējam ievērojami sadārdzina mazumtirdzniecības cenu). Šajā gadījumā DVD+/-R patērētāji varētu nebūt gatavi maksāt vairāk antidempinga maksājumu dēļ, jo mazumtirdzniecības cena jau tiek uzskatīta par augstu. Tādējādi ir ļoti iespējams, ka visas pasākumu izmaksas būtu jāuzņemas izplatīšanas ķēdei, lai novērstu to, ka patērētāji aizvien biežāk pāriet uz citiem datu nesējiem, piemēram, cietajiem diskiem un zibatmiņas kartēm. Antidempinga maksājumu noteikšana ievērojami samazinātu jau tā mazo starpību, jo šajās valstīs importētāju/vairumtirgotāju uzcenojums lēšams ap 4 %.

               (34)

               Un otrādi – dalībvalstīs, kurās ir (vai nav) zemākie īpašie maksājumi, drīzāk iespējams, ka ievērojama izmaksu pieauguma daļa tiks nodota patērētājiem. Tādējādi salīdzinošā antidempinga pasākumu ietekme būtu salīdzinoši augstāka, jo cenas pieaugums būtu relatīvi augstāks. Tāpēc patēriņš varētu samazināties, jo patērētāji tiktu stimulēti izmantot aizvietotājproduktus.

               (35)

               No teiktā izriet, ka importētāju, izplatītāju un mazumtirgotāju cenas stratēģija būs atkarīga no stāvokļa katrā dalībvalstī. Tomēr ir skaidrs, ka viņus visus skars antidempinga pasākumu piemērošana, vai nu samazinoties starpībai, vai arī samazinoties pārdošanas apjomam. Līdzīgā veidā negatīvi tiks ietekmēti patērētāji, ciktāl antidempinga pasākumu izmaksu palielinājums tiek nodots patērētājiem.

               (36)

               Daudzas ieinteresētās personas norādīja, ka jebkādi pasākumi, kas noteikti Kopienas ražošanas nozarei, jāvērš pret risku, ka DVD+/-R patēriņš katrā gadījumā samazinātos par labu pārējiem datu nesēju izstrādājumiem, piemēram, DVD rakstītāju un zibatmiņas karšu cietajiem diskiem. Izmeklēšanā tiešām tika pierādīts, ka tehnoloģiskā attīstība datu nesēju izstrādājumu tirgū ir ātra un ka jauno datu nesēju izstrādājumu priekšrocība ir lielā atmiņas ietilpība, kas, piemēram, zibatmiņas kartei, ir apvienota ar mazo izmēru.

               (37)

               Bez tam tika apgalvots, ka šādu Kopienas ražošanas nozares stāvokli ir izraisījusi dažu dominējošu ražotāju eksportētāju darbība, proti, viņi īstenoja tādu cenu stratēģiju, kas ir zemākas par izmaksām un kas novērsa to, ka Kopienas ražošanas nozare var ievērojami paplašināt savu tirgus dalību. Pirmkārt, jānorāda, ka attiecīgais lēmums vai izmeklēšana saistībā ar dominējošā stāvokļa ļaunprātīgu izmantošanu nav konstatēta atbilstoši ES konkurences noteikumiem un sūdzības iesniedzējs nav arī norādījis uz kādu atbilstīgu lēmumu atbilstoši nacionālajiem konkurences noteikumiem. Otrkārt, izmeklēšanā atklājās, ka Eiropā un pasaulē attiecīgajā ražojuma tirgū darbojas virkne uzņēmēju. Izmeklēšanas gaitā nevarēja pierādīt to, vai kāds no uzņēmējam, atsevišķi vai kopā, ir pietiekoša tirgus daļa, lai to varētu uzskatīt par dominējošu stāvokli. Turklāt nav pierādīts, ka kādam no uzņēmumiem ir šāda ekonomiskā vara traucēt efektīvu konkurenci. Treškārt, nekas nenorāda uz to, ka attiecīgajiem eksportētājiem radušies nopietni zaudējumi, kas liecinātu par to, ka eksportētāji īstenoja tādu cenu stratēģiju, kas zemākas par izmaksām. Tāpēc šo argumentu noraidīja.

               (38)

               Turklāt, lai gan pamatregulas 21. pantā patiešām ir atsauce uz to, ka īpaši jāapsver nepieciešamība likvidēt zaudējumus radošā dempinga izkropļojošo ietekmi uz tirdzniecību un atjaunot efektīvu konkurenci, tomēr, kā noteikts iepriekšminētajā pantā, šis konkrētais noteikums jāpilda, novērtējot vispārējās Kopienas intereses. Tādējādi jāpārbauda un jālīdzsvaro ietekme, visām attiecīgajām personām piemērojot vai nepiemērojot pasākumus. Šeit jānorāda, ka virkne citu eksportētāju un ražotāju konkurē pasaules tirgū un zināmā mērā arī Kopienas tirgū. Ir maz ticams, ka pat vidēja termiņa perspektīvā Kopienas ražošanas nozare pilnīgi izmantos iespējamos pasākumus, ņemot vērā to, ka ir sagaidāms, ka pārējās trešās valstis ievērojami palielinās savu daļu Kopienas tirgū.

               (39)

               Ņemot vērā to, ka DVD+/-R tirgus ir diezgan attīstīts, ja tiek piemēroti antidempinga pasākumi, Kopienas ražošanas nozares izredzes īstermiņā vai vidējā termiņā kļūt par spēcīgu dalībnieku ir salīdzinoši mazas, īpaši tirgus daļas, ražošanas jaudas vai tehnoloģijas ziņā. Citādi pasākumu piemērošana skartu gandrīz 90 % attiecīgā ražojuma ES patēriņa un kaitētu importētājiem, izplatītājiem, mazumtirgotājiem un patērētājiem. Šādos apstākļos antidempinga pasākumu noteikšana būtu nesamērīga.

               (40)

               Pamatojoties uz iepriekšminēto, var secināt, ka pasākumu noteikšana ļoti nelabvēlīgi ietekmētu attiecīgā ražojuma importētājus, izplatītājus, mazumtirgotājus un patērētājus un ka ir maz ticams, ka Kopienas ražošanas nozare gūtu kādas būtiskas priekšrocības. Tādēļ uzskata, ka pasākumu noteikšana būtu nesamērīga un pretrunā ar Kopienas interesēm.

         7.   Secinājums par Kopienas interesēm

               (41)

               Ņemot vērā iepriekšminēto, attiecībā uz Kopienas interesēm ir pārliecinoši iemesli nepieņemt antidempinga pasākumus saistībā ar DVD+/-R ievedumiem no attiecīgajām valstīm.

         D.   PROCEDŪRAS IZBEIGŠANA

               (42)

               Šādos apstākļos Kopienas interešu labā jāpārtrauc procedūra attiecībā uz DVD+/-R ievedumiem no attiecīgajām valstīm.

               (43)

               Sūdzības iesniedzēju un visas pārējās ieinteresētās personas informēja par būtiskajiem faktiem un apsvērumiem, uz kuru pamata Komisija paredz izbeigt šo procedūru. Tādējādi sūdzības iesniedzēji darīja zināmu savu viedokli, kas tomēr nemainīja iepriekšminēto secinājumu būtību,

         IR PIEŅĒMUSI ŠO LĒMUMU.
   Vienīgais pants
   Antidempinga procedūra saistībā ar Ķīnas Tautas Republikas, Honkongas un Taivānas izcelsmes ierakstāmu ciparvideodisku (“DVD+/-R”) ievedumiem, kurus klasificē ar KN kodu ex 8523 90 30 (KN kods kopš 2006. gada 1. janvāra) ar šo tiek izbeigta.

      Briselē, 2006. gada 20. oktobrī

            Komisijas vārdā —

            Komisijas loceklis

         Peter MANDELSON

      (1)  OV L 56, 6.3.1996., 1. lpp. Regulā jaunākie grozījumi izdarīti ar Regulu (EK) Nr. 2117/2005 (OV L 340, 23.12.2005., 17. lpp.).

      (2)  OV C 192, 6.8.2005., 12. lpp.


title: 2010/292/CFSP: Politikas un drošības Komitejas Lēmums EUPOL Afghanistan/1/2010 ( 2010. gada 18. maijs ) par EUPOL Afghanistan misijas pagaidu vadītāja iecelšanu

text:
               21.5.2010

               LV

               Eiropas Savienības Oficiālais Vēstnesis

               L 125/52

         POLITIKAS UN DROŠĪBAS KOMITEJAS LĒMUMS EUPOL AFGHANISTAN/1/2010
   (2010. gada 18. maijs)
   par EUPOL Afghanistan misijas pagaidu vadītāja iecelšanu
   (2010/292/KĀDP)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Lēmumu 2010/279/KĀDP (2010. gada 18. maijs) Eiropas Savienības Policijas misiju Afganistānā (EUPOL Afghanistan) (1) un jo īpaši tā 10. panta 1. punktu,
   tā kā:

               (1)

               Ievērojot Lēmuma 2010/279/KĀDP 10. panta 1. punktu, Padome saskaņā ar Līguma 38. pantu pilnvaroja Politikas un drošības komiteju pieņemt attiecīgus lēmumus, lai īstenotu misijas EUPOL Afghanistan politisku kontroli un stratēģisku vadību, tostarp pieņemt lēmumu par misijas vadītāja iecelšanu.

               (2)

               Savienības Augstā pārstāve ārlietās un drošības politikas jautājumos ir ierosinājusi pašreizējo misijas vadītāja vietnieku policijas virsnieku Nigel THOMAS iecelt par misijas pagaidu vadītāju no 2010. gada 31. maija līdz jauna misijas vadītāja iecelšanai,

         IR PIEŅĒMUSI ŠO LĒMUMU.
   1. pants
   Ar šo policijas virsnieks Nigel THOMAS ir iecelts par Eiropas Savienības Policijas misijas Afganistānā vadītāju no 2010. gada 31. maija līdz jauna misijas vadītāja iecelšanai.
   2. pants
   Šis lēmums stājas spēkā tā pieņemšanas dienā.
   To piemēro līdz jauna misijas vadītāja iecelšanai.

      Briselē, 2010. gada 18. maijā

            Politikas un drošības komitejas vārdā –

            priekšsēdētājs

         C. FERNÁNDEZ-ARIAS

      (1)  OV L 123, 19.5.2010., 4. lpp.


title: Padomes Lēmums (1992. gada 14. decembris) par Eiropas Konvencijas par lauksaimniecības dzīvnieku aizsardzību Grozījumu protokola noslēgšanu

text:
Svarīgs juridisks paziņojums

|

31992D0583

Oficiālais Vēstnesis L 395 , 31/12/1992 Lpp. 0021 - 0024 Speciālizdevums somu valodā: Nodaļa 3 Sējums 47 Lpp. 0133  Speciālizdevums zviedru valodā: Nodaļa 3 Sējums 47 Lpp. 0133

		Padomes Lēmums(1992. gada 14. decembris)par Eiropas Konvencijas par lauksaimniecības dzīvnieku aizsardzību Grozījumu protokola noslēgšanu(92/583/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu, un jo īpaši tā 43. pantu,ņemot vērā Komisijas priekšlikumu,ņemot vērā Eiropas Parlamenta atzinumu [1],ņemot vērā Ekonomikas un sociālo lietu komitejas atzinumu [2],tā kā Kopiena ar Lēmumu 78/923/EEK [3] ir apstiprinājusi Eiropas Konvenciju par lauksaimniecības dzīvnieku aizsardzību, turpmāk "Konvencija"; tā kā Kopiena ir deponējusi savu apstiprinājuma dokumentu;tā kā Eiropas Padomes Ministru komiteja 1991. gada 15. novembrī ir pieņēmusi Konvencijas Grozījumu protokolu, lai ņemtu vērā zinātnes un tehnikas sasniegumus lopkopībā;tā kā sakarā ar atšķirībām valstu tiesību aktos par lauksaimniecības dzīvnieku aizsardzību var rasties nevienlīdzīgi konkurences apstākļi un tas var netieši ietekmēt pareizu iekšējā tirgus darbību;tā kā Konvencija aptver jautājumu loku, kas ietilpst kopējās lauksaimniecības politikas jomā;tā kā šādi Kopienas piedalīšanās dod ieguldījumu tās mērķu sasniegšanā;tā kā tādēļ ir jāapstiprina Grozījumu protokols,IR PIEŅĒMUSI ŠĀDU LĒMUMU.1. pantsAr šo Kopienas vārdā apstiprina Eiropas Konvencijas par lauksaimniecības dzīvnieku aizsardzību Grozījumu protokolu.Protokola teksts ir pievienots šim lēmumam.2. pantsPadomes priekšsēdētājs deponē apstiprinājuma dokumentu saskaņā ar Grozījumu protokola 6. panta 4. punktu.Briselē, 1992. gada 14. decembrīPadomes vārdā —priekšsēdētājsJ. Gummer[1] OV C 337, 21.12.1992.[2] OV C 332, 16.12.1992., 24. lpp.[3] OV L 323, 17.11.1978., 12. lpp.--------------------------------------------------PROTOCOL OF AMENDMENT TO THE EUROPEAN CONVENTION FOR THE PROTECTION OF ANIMALS KEPT FOR FARMING PURPOSESPROTOCOLE D'AMENDEMENT A LA CONVENTION EUROPEENNE SUR LA PROTECTION DES ANIMAUX DANS LES ELEVAGES+++++ TIFF ++++++++++ TIFF ++++++++++ TIFF +++++--------------------------------------------------


title: Padomes Lēmums 2006/866/KĀDP ( 2006. gada 30. novembris ), ar ko pagarina Eiropas Savienības Uzraudzības misijas (ESUM) vadītāja pilnvaru termiņu

text:
               1.12.2006

               LV

               Eiropas Savienības Oficiālais Vēstnesis

               L 335/47

      PADOMES LĒMUMS 2006/866/KĀDP
   (2006. gada 30. novembris),
   ar ko pagarina Eiropas Savienības Uzraudzības misijas (ESUM) vadītāja pilnvaru termiņu
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 23. panta 2. punktu,
   ņemot vērā Padomes Vienoto rīcību 2002/921/KĀDP (2002. gada 25. novembris), ar ko pagarina Eiropas Savienības Uzraudzības misijas pilnvaru termiņu (1), un jo īpaši tās 5. panta 1. punktu,
   tā kā:

               (1)

               Padome 2005. gada 21. novembris pieņēma Lēmumu 2005/808/KĀDP (2), ar ko pagarina Eiropas Savienības Uzraudzības misijas (ESUM) vadītājas Maryse DAVIET kundzes pilnvaru termiņu. Saskaņā ar minēto lēmumu viņas pilnvaru termiņš beidzas 2006. gada 31. decembrī.

               (2)

               Padome 2006. gada 30. novembrī, pieņēma Vienoto rīcību 2006/867/KĀDP, ar ko groza Eiropas Savienības Uzraudzības misijas (ESUM) pilnvaras un pagarina pilnvaru termiņu līdz 2007. gada 31. decembrim.

               (3)

               Tādēļ būtu jāpagarina arī ESUM vadītāja pilnvaru termiņš,

         IR PIEŅĒMUSI ŠO LĒMUMU.
   1. pants
   Ar šo Eiropas Savienības Uzraudzības misijas (ESUM) vadītājas Maryse DAVIET kundzes pilnvaru termiņš tiek pagarināts līdz 2007. gada 31. decembrim.
   2. pants
   Šis lēmums stājas spēkā tā pieņemšanas dienā.
   3. pants
   Šo lēmumu publicē Eiropas Savienības Oficiālajā Vēstnesī.

      Briselē, 2006. gada 30. novembrī.

            Padomes vārdā —

            priekšsēdētāja

         L. HYSSÄLÄ

      (1)  OV L 321, 26.11.2002., 51. lpp. Vienotajā rīcībā jaunākie grozījumi izdarīti ar Vienoto rīcību 2005/807/KĀDP (OV L 303, 22.11.2005., 61. lpp.).

      (2)  OV L 303, 22.11.2005., 62. lpp.


title: 2012/199/ES: Eiropas Komisijas priekšsēdētāja Lēmums ( 2012. gada 29. februāris ) par uzklausīšanas amatpersonas amatu un pilnvarām noteiktās tirdzniecības procedūrās

text:
               19.4.2012

               LV

               Eiropas Savienības Oficiālais Vēstnesis

               L 107/5

         EIROPAS KOMISIJAS PRIEKŠSĒDĒTĀJA LĒMUMS
   (2012. gada 29. februāris)
   par uzklausīšanas amatpersonas amatu un pilnvarām noteiktās tirdzniecības procedūrās
   (2012/199/ES)
   EIROPAS KOMISIJAS PRIEKŠSĒDĒTĀJS,
   ņemot vērā Līgumu par Eiropas Savienību,
   ņemot vērā Līgumu par Eiropas Savienības darbību,
   ņemot vērā Komisijas Reglamentu (1) un jo īpaši tā 22. pantu,
   tā kā:

               (1)

               Tiesības uz labu pārvaldību ir Eiropas Savienības tiesību aktos noteikts princips, kas ietver to ieinteresēto personu procesuālās tiesības, kas piedalās administratīvā tiesvedībā, kuras iznākums var skart to intereses.

               (2)

               Šis Eiropas Savienības tiesību aktu princips ir izklāstīts Eiropas Savienības Pamattiesību hartas 41. pantā (2). Šīs hartas 41. panta 1. un 2. punktā noteiktās tiesības personai, kuras intereses skar tirdzniecības procedūra, ir skaidri izklāstītas vai, tā kā tie ir vispārējie tiesību principi, tās būtu jāpiemēro Padomes 2009. gada 30. novembra Regulā (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis (3), Padomes 2009. gada 11. jūnija Regulā (EK) Nr. 597/2009 par aizsardzību pret subsidētu importu no valstīm, kas nav Eiropas Kopienas dalībvalstis (4), Padomes 2009. gada 26. februāra Regulā (EK) Nr. 260/2009 par kopējiem importa noteikumiem (5), Padomes 2009. gada 7. jūlija Regulā (EK) Nr. 625/2009 par kopējiem noteikumiem importam no dažām trešām valstīm (6), Padomes 1994. gada 22. decembra Regulā (EK) Nr. 3286/94, ar ko nosaka Kopienas procedūras kopējās tirdzniecības politikas jomā, lai nodrošinātu Kopienas tiesību īstenošanu saskaņā ar starptautiskās tirdzniecības noteikumiem, jo īpaši tiem, kas ieviesti Pasaules Tirdzniecības organizācijas aizgādnībā (7), Padomes 1996. gada 29. janvāra Regulā (EK) Nr. 385/96 par aizsardzību pret zaudējumus radošu cenu noteikšanu kuģiem (8), Eiropas Parlamenta un Padomes 2004. gada 21. aprīļa Regulā (EK) Nr. 868/2004 par aizsardzību pret subsidēšanu un negodīgas cenu noteikšanas praksi, kas rada zaudējumus Kopienas gaisa pārvadātājiem gaisa satiksmes pakalpojumu sniegšanā no valstīm, kuras nav Eiropas Kopienas dalībvalstis (9), Padomes 2008. gada 22. jūlija Regulā (EK) Nr. 732/2008 par vispārējo tarifa preferenču sistēmas piemērošanu no 2009. gada 1. janvāra un par grozījumiem Regulās (EK) Nr. 552/97, Nr. 1933/2006 un Komisijas Regulās (EK) Nr. 1100/2006 un Nr. 964/2007 (10), Padomes 2001. gada 23. jūlija Regulā (EK) Nr. 1515/2001 par pasākumiem, kurus Kopiena drīkst veikt aizsardzībai pret dempingu un subsidētu importu pēc ziņojuma, ko pieņēmusi PTO Strīdu izšķiršanas organizācija (11), un Padomes 2003. gada 3. marta Regulā (EK) Nr. 427/2003, ar ko paredz pagaidu aizsardzības mehānismu attiecībā uz konkrētu preču importu no Ķīnas Tautas Republikas un ar ko groza Padomes Regulu (EK) Nr. 519/94 par kopējiem noteikumiem importam no trešām valstīm (12).

               (3)

               Kopš 2007. gada 1. janvāra uzdevums aizsargāt ieinteresēto personu procesuālo tiesību efektīvu īstenošanu un nodrošināt iepriekš uzskaitītajās regulās paredzēto tirdzniecības procedūru objektīvu, taisnīgu un pietiekami savlaicīgu veikšanu ir uzticēts Komisijas Tirdzniecības ģenerāldirektorāta amatpersonai, kas ir pieredzējusi tirdzniecības aizsardzības jautājumos un ko dēvē par “uzklausīšanas amatpersonu”.

               (4)

               Lai stiprinātu šo lomu un palielinātu attiecīgo procedūru pārredzamību un procesuālo taisnīgumu, tagad ir lietderīgi stiprināt šo uzklausīšanas amatpersonas amatu Komisijā un noteikt tā pilnvaras.

               (5)

               Šā amata pienākumu veikšana jāuztic neatkarīgai personai, kam ir pieredze tirdzniecības procedūrās. Uzklausīšanas amatpersona jāieceļ Komisijai saskaņā ar Savienības Civildienesta noteikumiem un Pārējo darbinieku nodarbināšanas kārtību.

               (6)

               Lai nodrošinātu uzklausīšanas amatpersonas neatkarību, administratīviem uzdevumiem tā jāpiesaista par tirdzniecības politiku atbildīgajam Komisijas loceklim.

               (7)

               Galvenās šajā lēmumā paredzētās uzklausīšanas amatpersonas pilnvaras ir konsultēt par tirdzniecības politiku atbildīgo komisāru un Tirdzniecības ĢD ģenerāldirektoru, garantēt procesuālo tiesību ievērošanu, atļaut piekļūt lietas materiāliem, pieņemt lēmumu par dokumenta konfidencialitāti, pārskatīt administrācijas nostāju par termiņu pagarināšanu. Uzklausīšanas amatpersonai jācenšas nodrošināt, lai, sagatavojot Komisijas tiesību aktu vai priekšlikumu projektus, pienācīgi tiktu ņemti vērā visi svarīgie fakti neatkarīgi no tā, vai tie ir labvēlīgi vai nelabvēlīgi attiecīgajām personām.

               (8)

               Lai uzlabotu procesuālās garantijas attiecībā uz ieinteresēto personu procesuālo tiesību izmantošanu, ir jānosaka uzklausīšanas veidi un noteikumi, saskaņā ar kuriem uzklausīšanas amatpersona rīko, veic un pārrauga uzklausīšanu.

               (9)

               Uzklausīšanas amatpersonas pilnvarām lemt par jautājumiem, kas saistīti ar piekļuvi lietas materiāliem, konfidencialitāti un termiņiem, jābūt kā papildu procesuālajai garantijai tirdzniecības procedūrā iesaistītajām personām, neskarot procedūras laika ierobežojumus.

               (10)

               Ziņojumiem jānodrošina, ka par galvenajiem jautājumiem, kurus izskata uzklausīšanas amatpersona, un par tās galvenajiem ieteikumiem tiek informēti lēmumu pieņēmēji, un tādējādi jānodrošina papildu garantija attiecībā uz tirdzniecības procedūrā iesaistīto personu tiesībām. Gada ziņojumos par uzklausīšanas amatpersonas darbībām jāinformē arī ES dalībvalstis, Eiropas Parlaments un sabiedrība.

               (11)

               Atklājot informāciju par fiziskām personām, īpaša uzmanība jāpievērš Eiropas Parlamenta un Padomes 2000. gada 18. decembra Regulai (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (13).

               (12)

               Šis lēmums neierobežo vispārējos noteikumus, kas piešķir vai liedz piekļuvi Komisijas dokumentiem,

         IR PIEŅĒMUSI ŠO LĒMUMU.
   1. pants
   Uzklausīšanas amatpersona
   1.   Komisijā ir izveidots īpašs tirdzniecības procedūru uzklausīšanas amatpersonas amats.
   2.   Uzklausīšanas amatpersonas uzdevums ir aizsargāt ieinteresēto personu procesuālo tiesību efektīvu īstenošanu saskaņā ar iepriekšminētajām regulām (turpmāk tekstā – “pamatregulas”) un nodrošināt, lai tirdzniecības procedūras atbilstoši šīm regulām tiktu izskatītas objektīvi, taisnīgi un pamatotā termiņā. Šīs pamatregulas ir šādas regulas:

               a)

               Regula (EK) Nr. 1225/2009, un jo īpaši tās 5. pants (10. un 11. punkts), 6. pants (5., 6., 7. un 8. punkts), 8. pants (3., 4. un 9. punkts), 18., 19., 20. un 21. pants;

               b)

               Regula (EK) Nr. 597/2009, un jo īpaši tās 10. pants (12. un 13. punkts), 11. pants (5., 6., 7., 8. un 10. punkts), 13. pants (3., 4. un 9. punkts), 28., 29., 30. un 31. pants;

               c)

               Regula (EK) Nr. 260/2009, un jo īpaši tās 6. un 9. pants;

               d)

               Regula (EK) Nr. 625/2009, un jo īpaši tās 5. un 7. pants;

               e)

               Regula (EK) Nr. 3286/94, un jo īpaši tās 8. un 9. pants;

               f)

               Regula (EK) Nr. 385/96, un jo īpaši 5. pants (12. un 13. punkts), 6. pants (5., 6., 7. un 8. punkts), 12., 13. un 14. pants;

               g)

               Regula (EK) Nr. 868/2004, un jo īpaši tās 7. un 8. pants;

               h)

               Regula (EK) Nr. 732/2008, un jo īpaši tās 18., 19. un 20. pants;

               i)

               Regula (EK) Nr. 1515/2001, un jo īpaši tās 1. pants (2. punkts) un 2. pants (2. punkts);

               j)

               Regula (EK) Nr. 427/2003, un jo īpaši tās 5. pants (5. punkts), 6. pants (4., 5. un 6. punkts), 17. pants (2. un 3. punkts) un 18. pants.

         2. pants
   Definīcijas
   Šajā lēmumā piemēro šādas definīcijas:

               a)

               “tirdzniecības procedūra” ir izmeklēšana vai administratīva procedūra, kuru Komisijas dienesti īsteno saskaņā ar pamatregulām;

               b)

               “ieinteresētā persona” ir ikviena persona, kuras intereses skar piemērojamajās pamatregulās definētā tirdzniecības procedūra;

               c)

               “ieinteresētās personas tiesības” ir ikvienas personas procesuālās tiesības un tiesības uz objektīvu, godīgu un pamatotos termiņos veiktu jautājumu izskatīšanu tirdzniecības procedūrā.

         3. pants
   Iecelšana amatā, amata pienākumu izbeigšana un pilnvaru deleģēšana
   1.   Uzklausīšanas amatpersonu amatā ieceļ Komisija saskaņā ar noteikumiem, kas noteikti Eiropas Savienības Civildienesta noteikumos un Pārējo darbinieku nodarbināšanas kārtībā.
   2.   Lēmumu par uzklausīšanas amatpersonas iecelšanu publicē Eiropas Savienības Oficiālajā Vēstnesī. Par jebkādu uzklausīšanas amatpersonas pienākumu pildīšanas pārtraukšanu, izbeigšanu vai pārcelšanu citā amatā Komisija pieņem pienācīgi pamatotu lēmumu. Šo lēmumu publicē Eiropas Savienības Oficiālajā Vēstnesī.
   3.   Uzklausīšanas amatpersonu administratīviem uzdevumiem piesaista par tirdzniecības politiku atbildīgajam Komisijas loceklim.
   4.   Ja uzklausīšanas amatpersona nespēj pildīt pienākumus, par tirdzniecības politiku atbildīgais Komisijas loceklis, attiecīgā gadījumā pēc apspriešanās ar uzklausīšanas amatpersonu, ieceļ citu kompetentu amatpersonu, kas nav iesaistīta konkrētajā lietā un ir pietiekami pieredzējusi tirdzniecības procedūrās, pildīt uzklausīšanas amatpersonas pienākumus.
   4. pants
   Uzklausīšanas amatpersonas iesaistīšanās principi
   1.   Pildot savus pienākumus, uzklausīšanas amatpersona rīkojas neatkarīgi. Uzklausīšanas amatpersona nesaņem norādījumus par to, kā tai veikt savus uzdevumus.
   2.   Pildot savus pienākumus, uzklausīšanas amatpersona ņem vērā nepieciešamību efektīvi piemērot pamatregulas saskaņā ar spēkā esošajiem Savienības tiesību aktiem un Eiropas Savienības Tiesas noteiktajiem principiem.
   3.   Pildot savus amata pienākumus, uzklausīšanas amatpersonai tirdzniecības procedūras laikā ir bez ierobežojumiem un nepamatotas aizkavēšanās pieejami visi ar šo procedūru saistītie lietas materiāli.
   4.   Uzklausīšanas amatpersona pieņem šajā lēmumā paredzētos lēmumus un var sniegt ieteikumus par izmeklēšanu atbildīgajiem Komisijas dienestiem attiecībā uz jebkuru jautājumu, kas ir saistīts ar to ieinteresēto personu tiesībām, kas pieprasījušas uzklausīšanas amatpersonas iesaistīšanos lietā. Uzklausīšanas amatpersona cenšas nodrošināt, lai, sagatavojot Komisijas tiesību aktu vai priekšlikumu projektus, pienācīgi tiktu ņemti vērā visi svarīgie fakti neatkarīgi no tā, vai tie ir labvēlīgi vai nelabvēlīgi attiecīgajām personām.
   5.   Atbildīgais ģenerāldirektors vai tā pilnvarotais pārstāvis informē uzklausīšanas amatpersonu par visiem notikumiem procedūrā, kurā tā ir iesaistījusies, līdz attiecīgi Komisija vai Padome pieņem galīgo tiesību aktu. Uzklausīšanas amatpersonai nekavējoties paziņo par jebkādām būtiskām izmaiņām Komisijas nostājā galīgā lēmuma pieņemšanas posmā tirdzniecības procedūrā, lai tā var novērtēt šo izmaiņu iespējamo ietekmi uz ieinteresēto personu tiesībām.
   6.   Uzklausīšanas amatpersona konsultē par tirdzniecības politiku atbildīgo Komisijas locekli un atbilstošā gadījumā arī ģenerāldirektoru par turpmāko rīcību saskaņā ar tās sniegtajiem ieteikumiem un vajadzības gadījumā par iespējamajiem tiesiskās aizsardzības līdzekļiem.
   7.   Ar uzklausīšanas amatpersonu apspriežas ģenerāldirektors, kas ir atbildīgs par politikas izmaiņām vai aktualizāciju saistībā ar procesuāliem aspektiem un būtiskiem jautājumiem, kas iespaido šā lēmuma 2. pantā definētās ieinteresēto personu tiesības. Ar uzklausīšanas amatpersonu var apspriest arī citus jautājumus saistībā ar tirdzniecības procedūru.
   8.   Uzklausīšanas amatpersona var iesniegt par tirdzniecības politiku atbildīgajam Komisijas loceklim un vajadzības gadījumā tirdzniecības ģenerāldirektoram savus apsvērumus un ieteikumus par jautājumiem, kas saistīti ar tirdzniecības procedūru.
   5. pants
   Uzklausīšanas amatpersonas iesaistīšanās nosacījumi; laiks; informācija
   1.   Uzklausīšanas amatpersona rīkojas pēc ieinteresēto personu, par tirdzniecības politiku atbildīgā Komisijas locekļa, ģenerāldirektora, par tirdzniecības procedūru atbildīgā direktora vai tā pilnvarotās personas vai citu dienestu direktora, ar kuru tā ir apspriedusies saistībā ar tirdzniecības procedūru, lūguma.
   2.   Uzklausīšanas amatpersona var iesaistīties jebkurā tirdzniecības procedūras brīdī, pienācīgi ņemot vērā procedūras laika ierobežojumu.
   3.   Uzklausīšanas amatpersona ievēro termiņus, kas tirdzniecības procedūrā noteikti saskaņā ar pamatregulām.
   4.   Ikvienu Komisijas galīgo tiesību aktu vai priekšlikumu papildina ar uzklausīšanas amatpersonas piezīmi, kurā norādīts, ka tā iesaistījās lietā un kāda bija šī iesaistīšanās.
   6. pants
   Uzklausīšana
   1.   Uzklausīšanas amatpersona pēc pieprasījuma vai pamatregulās noteiktajos gadījumos un apstākļos var rīkot un veikt šādu veidu uzklausīšanu: uzklausīšanu starp atsevišķu ieinteresēto personu vai ieinteresēto personu grupu ar līdzīgām interesēm un par izmeklēšanu atbildīgajiem Komisijas dienestiem un uzklausīšanu starp ieinteresētajām personām ar atšķirīgām interesēm.
   2.   Uzklausīšana var būt jebkādā jautājumā, kas radies jebkurā tirdzniecības procedūras brīdī un var skart ieinteresēto personu tiesības.
   3.   Fiziskās personas, kuras ir uzaicinātas piedalīties uzklausīšanā, vai nu ierodas personīgi, vai arī tās pārstāv pilnvarotais pārstāvis. Juridiskas personas, kuras ir uzaicinātas piedalīties uzklausīšanā, pārstāv pienācīgi pilnvarots pārstāvis, kas ir iecelts no pastāvīgo darbinieku vidus.
   4.   Fiziskajām vai juridiskajām personām, kuras ir uzaicinātas piedalīties uzklausīšanas amatpersonas rīkotā uzklausīšanā, var palīdzēt juriskonsults vai cita uzklausīšanas amatpersonas atzīta, kvalificēta persona, kas nav no pastāvīgo darbinieku vidus.
   5.   Šis pants neierobežo pamatregulās noteiktās tiesības uz uzklausīšanu.
   7. pants
   Uzklausīšana, kurā piedalās atsevišķa ieinteresētā persona vai ieinteresēto personu grupa ar līdzīgām interesēm
   1.   Uzklausīšanas amatpersona var rīkot un veikt uzklausīšanu starp atsevišķu ieinteresēto personu vai ieinteresēto personu grupu ar līdzīgām interesēm un par izmeklēšanu atbildīgajiem Komisijas dienestiem un vajadzības gadījumā citiem dienestiem, ja to pieprasa šī ieinteresētā persona vai ieinteresēto personu grupa ar līdzīgām interesēm.
   2.   Uzklausīšanu kādā noteiktā jautājumā, kurā piedalās ieinteresēto personu grupa ar līdzīgām interesēm, var pieprasīt atsevišķa ieinteresētā persona, un šī uzklausīšana notiek ar nosacījumu, ka tajā piekrīt piedalīties vismaz vēl viena atsevišķa ieinteresētā persona ar līdzīgām interesēm.
   8. pants
   Uzklausīšana starp ieinteresētajām personām ar atšķirīgām interesēm
   1.   Uzklausīšanas amatpersona var rīkot un vadīt uzklausīšanu starp ieinteresētajām personām ar atšķirīgām interesēm, lai tajā varētu paust pretējus viedokļus un sniegt atspēkojošus argumentus. Laikposmu, kurā jāsarīko šāda uzklausīšana, nosaka paziņojumā par tirdzniecības procedūras uzsākšanu.
   2.   Uzklausīšanu starp ieinteresētajām personām ar atšķirīgām interesēm var rīkot katrā tirdzniecības aizsardzības procedūrā pēc apspriešanās ar Komisijas dienestiem, kas ir atbildīgi par izmeklēšanu.
   3.   Arī uzklausīšanu kādā noteiktā jautājumā, kurā piedalās ieinteresētās personas ar atšķirīgām interesēm, var pieprasīt atsevišķa ieinteresētā persona, un šī uzklausīšana notiek ar nosacījumu, ka tajā piekrīt piedalīties vismaz vēl viena atsevišķa ieinteresētā persona ar atšķirīgām interesēm.
   4.   Uzklausīšanā klātienē piedalās par izmeklēšanu atbildīgie Komisijas dienesti un vajadzības gadījumā arī citi dienesti.
   5.   Uzklausīšanā starp ieinteresētajām personām ar atšķirīgām interesēm novērotāju statusā var piedalīties arī dalībvalstu kompetentie pārstāvji.
   9. pants
   Uzklausīšanas sagatavošana
   1.   Pēc apspriešanās ar atbildīgo direktoru vai viņa pilnvaroto pārstāvi uzklausīšanas amatpersona nosaka uzklausīšanās datumu, ilgumu un vietu. Ja ieinteresētās personas vai Komisijas dienesti lūdz atlikt uzklausīšanu, uzklausīšanas amatpersona lemj par to, vai izpildīt šo lūgumu.
   2.   Atbilstošā gadījumā uzklausīšanas amatpersona var sarīkot sagatavošanās sanāksmi, kurā piedalās ieinteresētās personas vai par izmeklēšanu atbildīgie Komisijas dienesti, lai, ciktāl tas iespējams, identificētu un noskaidrotu visus faktiskos vai juridiskos jautājumus, kas jāapspriež uzklausīšanas laikā. Tālab uzklausīšanas amatpersona var lūgt uzklausīšanas dalībniekiem informāciju, kas nepieciešama uzklausīšanas sagatavošanai.
   3.   Uzklausīšanas amatpersona izstrādā katras uzklausīšanas darba kārtību, kuru tā pirms uzklausīšanas dara zināmu visiem dalībniekiem.
   4.   Uzklausīšanas amatpersona pamatotā termiņā pēc tam, kad iesūtīti komentāri par sniegto informāciju, un pirms personu uzklausīšanas var uzaicināt dalībniekus iesūtīt jautājumus par citu ieinteresēto personu sniegto informāciju.
   5.   Attiecīgā gadījumā, ņemot vērā vajadzību nodrošināt pienācīgu uzklausīšanas sagatavošanu un jo īpaši faktisko jautājumu noskaidrošanu, ciktāl tas iespējams, uzklausīšanas amatpersona pēc apspriešanās ar atbildīgo direktoru vai viņa pilnvaroto pārstāvi var iepriekš paziņot uz uzklausīšanu uzaicinātajām personām jautājumu sarakstu, par kuriem tā vēlas uzzināt to viedokli.
   6.   Turklāt uzklausīšanas amatpersona var lūgt iepriekš rakstiski darīt zināmu uzklausīšanas dalībnieku paredzēto paziņojumu būtisko saturu jebkurā uzklausīšanā.
   7.   Uzklausīšanas amatpersona var uzaicināt neatkarīgus ekspertus piedalīties uzklausīšanā. Ieinteresētās personas un Komisijas dienesti var lūgt, lai uzklausīšanas amatpersona atļauj uzklausīšanā piedalīties neatkarīgiem ekspertiem. Uzklausīšanas amatpersona lemj par šādiem lūgumiem. Neatkarīgajiem ekspertiem, kas ir uzaicināti piedalīties uzklausīšanā, ir jāparaksta vienošanās par konfidencialitāti.
   8.   Neatkarīgajiem ekspertiem var lūgt iesniegt atbilstošu analīzi, ziņojumus vai publikācijas, ko pievieno lietai un pirms uzklausīšanas dara zināmu visiem dalībniekiem, kad vien tas ir iespējams.
   10. pants
   Uzklausīšanas veikšana
   1.   Uzklausīšanas amatpersona ir pilnībā atbildīga par uzklausīšanas norisi. Uzklausīšanas amatpersona nodrošina pienācīgu uzklausīšanas norisi, lai veicinātu uzklausīšanas un jebkura turpmāka lēmuma objektivitāti.
   2.   Uzklausīšana nav publiska. Uzklausīšanas amatpersona lemj par to, kuras personas jāuzklausa ieinteresētās personas vārdā, un par to, vai attiecīgās personas jāuzklausa atsevišķi vai arī pārējo uzaicināto personu klātbūtnē. Otrajā minētajā gadījumā pienācīgi ņem vērā ieinteresēto personu likumīgās intereses attiecībā uz savu komercnoslēpumu un citas konfidenciālas informācijas aizsardzību.
   3.   Uzklausīšanas amatpersona var atļaut dalībniekiem uzklausīšanas laikā uzdot jautājumus un atbildēt uz tiem.
   4.   Ja uzklausīšanas amatpersona ir atļāvusi piedalīties neatkarīgiem ekspertiem, tā nodrošina šiem ekspertiem iespēju uzklausīšanas laikā paust savus viedokļus un atbildēt uz citu dalībnieku uzdotajiem jautājumiem.
   5.   Atbilstošā gadījumā pēc uzklausīšanas, paturot prātā nepieciešamību nodrošināt tiesības uz uzklausīšanu, pēc apspriešanās ar atbildīgo direktoru vai viņa pārstāvi uzklausīšanas amatpersona var ieinteresētajām personām nodrošināt iespēju iesniegt papildu rakstiskus komentārus. Uzklausīšanas amatpersona nosaka datumu, līdz kuram var iesniegt šādas komentārus. Pēc šā datuma saņemtos rakstiskos komentārus neņem vērā.
   11. pants
   Turpmākās darbības pēc uzklausīšanas
   1.   Uzklausīšanas amatpersona sagatavo uzklausīšanas stenogrammu vai jēgpilnu kopsavilkumu:

               a)

               ja ir rīkota uzklausīšana starp ieinteresētajām personām ar atšķirīgām interesēm, stenogrammu vai jēgpilnu kopsavilkumu nosūta visiem dalībniekiem un iekļauj lietā, kas ir pieejama ieinteresētajām personām;

               b)

               ja ir rīkota uzklausīšana starp atsevišķu ieinteresēto personu vai ieinteresēto personu grupu ar līdzīgām interesēm un par izmeklēšanu atbildīgajiem Komisijas dienestiem, stenogrammu vai jēgpilnu kopsavilkumu nosūta visiem uzklausīšanas dalībniekiem. Šie dalībnieki var iesniegt pamatotu lūgumu saglabāt noteiktas stenogrammā vai kopsavilkumā iekļautās informācijas konfidencialitāti. Uzklausīšanas amatpersona pieņem lēmumu par šiem lūgumiem pēc apspriešanās ar tiem Komisijas dienestiem, kas ir atbildīgi par izmeklēšanu, un vajadzības gadījumā arī ar citiem dienestiem. To uzklausīšanas stenogrammu vai kopsavilkumu, kas nav konfidenciāls, pievieno lietā, lai ieinteresētās personas varētu ar to iepazīties.

         2.   Saskaņā ar šā lēmuma 4. panta 4. punktu uzklausīšanas amatpersona var sniegt ieteikumus par izmeklēšanu atbildīgajiem Komisijas dienestiem. Par izmeklēšanu atbildīgie Komisijas dienesti pamatotā termiņā pirms galīgā tiesību akta pieņemšanas informē uzklausīšanas amatpersonu par to, vai un kādā veidā tie ir ņēmuši vērā šos ieteikumus, un nosūta uzklausīšanas amatpersonai tiesību akta projekta kopiju.
   3.   Uzklausīšanas amatpersona regulārus ziņojumus par šā lēmuma 18. pantā paredzēto atsevišķu ieinteresēto personu vai ieinteresēto personu ar līdzīgām interesēm uzklausīšanu iesniedz par tirdzniecības politiku atbildīgajam Komisijas loceklim un vienu kopiju nosūta arī ģenerāldirektoram, ja vien attiecīgajā lietā nav nepieciešams tūlītējs ieteikums par tirdzniecības politiku atbildīgajam Komisijas loceklim.
   4.   Visus uzklausīšanas amatpersonas ieteikumus par izmeklēšanu atbildīgajiem Komisijas dienestiem un ziņojumus un apsvērumus par tirdzniecības politiku atbildīgajam Komisijas loceklim un ģenerāldirektoram uzskata par konfidenciāliem iekšējiem dokumentiem.
   5.   Ja tiek rīkota ieinteresēto personu uzklausīšana, uzklausīšanas amatpersona sagatavo rakstisku nobeiguma ziņojumu par ieinteresēto personu tiesībām. Līdz galīgā tiesību akta pieņemšanai uzklausīšanas amatpersona var mainīt šo ziņojumu, ņemot vērā grozījumus attiecīgajā tiesību akta projektā.
   12. pants
   Piekļuve lietas materiāliem
   1.   Persona, kas apgalvo, ka ir ieinteresētā persona, var lūgt, lai uzklausīšanas amatpersona pārskata jebkuru par izmeklēšanu atbildīgo Komisijas dienestu atteikumu nodrošināt, lai šī persona pamatotā termiņā varētu piekļūt pieejamajiem lietas materiāliem vai kādam Komisijas rīcībā esošam dokumentam. Uzklausīšanas amatpersona gadījumu izskata un pieņem lēmumu par to, vai atļaut pilnīgu vai daļēju piekļuvi attiecīgajai lietai vai pieprasītajam dokumentam.
   2.   Uzklausīšanas amatpersona nosaka termiņu, kurā par izmeklēšanu atbildīgajiem Komisijas dienestiem jānodrošina šāda piekļuve.
   13. pants
   Konfidencialitāte
   1.   Uzklausīšanas amatpersonai ir saistošas vispārējās normas attiecībā uz tās informācijas konfidencialitāti, ko ieinteresētās personas iesniegušas administratīvajā procedūrā Komisijā.
   2.   Ieinteresētā persona vai par izmeklēšanu atbildīgie Komisijas dienesti var lūgt uzklausīšanas amatpersonai pieņemt lēmumu par kāda par izmeklēšanu atbildīgo Komisijas dienestu rīcībā esoša dokumenta konfidencialitāti.
   14. pants
   Konfidenciālas informācijas kopsavilkums, kas nav konfidenciāls
   1.   Ieinteresētā persona var lūgt uzklausīšanas amatpersonai pārskatīt par izmeklēšanu atbildīgo Komisijas dienestu izdarīto novērtējumu attiecībā uz to, vai izmeklēšanas laikā iesniegtas konfidenciālas informācijas kopsavilkums, kas nav konfidenciāls, ir pietiekami detalizēts, lai varētu pienācīgi saprast konfidenciāli iesniegtās informācijas būtību.
   2.   Ja par izmeklēšanu atbildīgie Komisijas dienesti plāno neņemt vērā kādu dokumentu vai informāciju, par kuru ieinteresētā persona ir atteikusies sniegt jēgpilnu kopsavilkumu, kas nebūtu konfidenciāls, šī persona var lūgt uzklausīšanas amatpersonai izlemt šo jautājumu.
   3.   Uzklausīšanas amatpersona izskata šo lūgumu. Ja uzklausīšanas amatpersona uzskata, ka kopsavilkums, kas nav konfidenciāls, nav pietiekami detalizēts, tā ieinteresētajai personai, kas sagatavojusi kopsavilkumu, sniedz iespēju pamatotā termiņā komentēt un uzlabot savu kopsavilkumu.
   4.   Ja ieinteresētā persona, kas iesniegusi konfidenciālo informāciju, sniedz nepietiekamu kopsavilkumu, sniedz nepieņemamus pierādījumus vai nerīkojas vispār, uzklausīšanas amatpersona lemj par to, vai ņemt vērā šo konfidenciālo informāciju, par kuru nav sniegts jēgpilns kopsavilkums saskaņā ar attiecīgajiem pamatregulu noteikumiem.
   15. pants
   Piekļuve informācijai, kas ir konfidenciāla pēc būtības un nav iekļaujama kopsavilkumā
   Pēc ieinteresētās personas lūguma uzklausīšanas amatpersona var pārbaudīt informāciju, kas ir konfidenciāla pēc būtības un nav iekļaujama kopsavilkumā, un nav pieejama šai personai, lai pārbaudītu, kā par izmeklēšanu atbildīgie Komisijas dienesti ir izmantojuši šo informāciju.
   Uzklausīšanas amatpersona informē ieinteresēto personu, kas tai iesniedza šādu lūgumu, par to, vai, viņaprāt/viņasprāt:

               a)

               personai neizpaustā informācija ir svarīga šīs personas aizstāvībai; un

               b)

               vai attiecīgā gadījumā izmeklēšanas dienesti ir pareizi atspoguļojuši šo informāciju faktos un apsvērumos, ar kuriem ir pamatoti to secinājumi.

         16. pants
   Termiņu pagarināšana
   1.   Lūgumu pagarināt termiņu vai atlikt datumu, līdz kuram jāatbild uz anketām, jāiesniedz papildu informācija, jāveic pārbaudes klātienē vai jāiesniedz komentāri par sniegto informāciju, ieinteresētā persona vispirms iesniedz par izmeklēšanu atbildīgajiem Komisijas dienestiem. Šādu lūgumu iesniedz pietiekami laicīgi pirms sākotnēji noteiktā termiņa beigām. Ja šādu lūgumu noraida vai ieinteresētā persona uzskata, ka atkārtoti noteiktais termiņš ir pārāk drīz, tā pirms sākotnēji noteiktā termiņa beigām var iesniegt pamatotu lūgumu uzklausīšanas amatpersonai pārskatīt šo jautājumu. Pēc apspriešanās ar atbildīgo direktoru vai viņa pārstāvjiem uzklausīšanas amatpersona var vai nu pagarināt termiņu, vai noraidīt lūgumu.
   2.   Komisijas dienesti nerīkojas iepriekšminētajā jautājumā, pirms savu lēmumu nav pieņēmusi uzklausīšanas amatpersona.
   3.   Uzklausīšanas amatpersona pieņem lēmumu, pienācīgi ņemot vērā attiecīgā lūguma konkrētos apstākļus un procedūras laika ierobežojumu.
   17. pants
   Līdzdalība komiteju sanāksmēs
   Uzklausīšanas amatpersona var piedalīties komitejas sanāksmēs. Atbilstošā gadījumā uzklausīšanas amatpersona var atbildēt uz dalībvalstu jautājumiem, ciktāl šie jautājumi attiecas uz tās iesaistīšanos procedūrā.
   18. pants
   Uzklausīšanas amatpersonas ziņojumi
   1.   Gada beigās uzklausīšanas amatpersona sagatavo gada ziņojumu. Gada ziņojumā iekļauj informāciju par lietām, kurās uzklausīšanas amatpersona ir iesaistījusies, par tās pieņemto lēmumu un ieteikumu veidu un ieteikumus, kā uzlabot tirdzniecības procedūru. Ziņojumu adresē par tirdzniecības politiku atbildīgajam Komisijas loceklim. Ziņojuma kopijas nosūta arī tirdzniecības ģenerāldirektoram un attiecīgajiem direktorātiem.
   2.   Gada ziņojuma kopsavilkumus nosūta dalībvalstīm un Eiropas Parlamentam un publicē uzklausīšanas amatpersonas tīmekļa vietnē.
   3.   Uzklausīšanas amatpersona sagatavo regulāros ziņojumus par tirdzniecības politiku atbildīgajam Komisijas loceklim, kuros sniedz kopsavilkuma informāciju par savām darbībām un jautājumiem, kas radušies šo darbību laikā. Šajos ziņojumos izklāsta galvenos politikas jautājumus, uzklausīšanas amatpersonas pieņemtos lēmumus un sniegtos ieteikumus un to, kā par izmeklēšanu atbildīgie Komisijas dienesti ir ņēmušo vērā šos ieteikumus. Šā ziņojuma kopiju nosūta tirdzniecības ģenerāldirektoram.
   4.   Uzklausīšanas amatpersona ziņo par ikvienu uzklausīšanu, kurā piedalījušās ieinteresētās personas ar atšķirīgām interesēm, un, pildot savu padomdevēja funkciju, var ziņot par tirdzniecības politiku atbildīgajam Komisijas loceklim un ģenerāldirektoram par visiem jautājumiem, kas saistīti ar kādu no tirdzniecības procedūrām vai ir svarīgi Eiropas Savienības tiesību principu efektīvai piemērošanai tirdzniecības procedūrās.
   5.   Uzklausīšanas amatpersonas nobeiguma ziņojumu personu uzklausīšanā iesniedz par tirdzniecības politiku atbildīgajam Komisijas loceklim, tirdzniecības ģenerāldirektoram un atbildīgajam direktoram. To nosūta arī kompetentajiem dalībvalstu pārstāvjiem un ieinteresētajām personām.
   19. pants
   Pārejas noteikumi
   Šo lēmumu piemēro procedūrās, kas norisinās tā spēkā stāšanās laikā, bet pirms informācijas galīgās izpaušanas.
   Paliek spēkā procesuālie pasākumi, kas veikti pirms šā lēmuma stāšanās spēkā.
   20. pants
   Stāšanās spēkā
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2012. gada 29. februārī

            Komisijas vārdā –

            priekšsēdētājs

         José Manuel BARROSO

      (1)  OV L 55, 5.3.2010., 60. lpp.

      (2)  OV C 83, 30.3.2010., 391. lpp.

      (3)  OV L 343, 22.12.2009., 51. lpp.

      (4)  OV L 188, 18.7.2009., 93. lpp.

      (5)  OV L 84, 31.3.2009., 1. lpp.

      (6)  OV L 185, 17.7.2009., 1. lpp.

      (7)  OV L 349, 31.12.1994., 71. lpp.

      (8)  OV L 56, 6.3.1996., 21. lpp.

      (9)  OV L 162, 30.4.2004., 1. lpp.

      (10)  OV L 211, 6.8.2008., 1. lpp.

      (11)  OV L 201, 26.7.2001., 10. lpp.

      (12)  OV L 65, 8.3.2003., 1. lpp.

      (13)  OV L 8, 12.1.2001., 1. lpp.


title: Padomes lēmums (2003. gada 16. jūnijs) par Nolīguma vēstuļu apmaiņas veidā noslēgšanu starp Eiropas Kopienu un Norvēģijas Karalisti par papildu tirdzniecības atvieglojumiem lauksaimniecības produktiem, kas piešķirami, pamatojoties uz Eiropas Ekonomikas zonas līguma 19. pantu

text:
Svarīgs juridisks paziņojums

|

32003D0465

Oficiālais Vēstnesis L 156 , 25/06/2003 Lpp. 0048 - 0048

		Padomes Lēmums(2003. gada 16. jūnijs)par Nolīguma vēstuļu apmaiņas veidā noslēgšanu starp Eiropas Kopienu un Norvēģijas Karalisti par papildu tirdzniecības atvieglojumiem lauksaimniecības produktiem, kas piešķirami, pamatojoties uz Eiropas Ekonomikas zonas līguma 19. pantu(2003/465/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 2. punkta pirmo teikumu,ņemot vērā Komisijas priekšlikumu,tā kā:(1) Eiropas Ekonomikas zonas (EEZ) līguma 19. pants paredz, ka Līgumslēdzējas puses turpina censties, lai arvien vairāk liberalizētu lauksaimniecības preču tirdzniecību savā starpā.(2) Norvēģijas Karaliste un Eiropas Kopiena, pamatojoties uz Eiropas Ekonomikas zonas līguma 19. pantu, 2002. gadā rīkoja divpusējās sarunas par lauksaimniecību, kas veiksmīgi noslēdzās 2002. gada 18. decembrī.(3) Attiecīgais nolīgums jāapstiprina, izmantojot vēstuļu apmaiņu,IR PIEŅĒMUSI ŠO LĒMUMU.1. pantsAr šo Kopienas vārdā tiek apstiprināts Nolīgums vēstuļu apmaiņas veidā starp Eiropas Kopienu un Norvēģijas Karalisti par papildu tirdzniecības atvieglojumiem lauksaimniecības produktiem, kas piešķirami, pamatojoties uz Eiropas Ekonomikas zonas līguma 19. pantu.Nolīguma teksts ir pievienots šim lēmumam.2. pantsAr šo Padomes priekšsēdētājs ir pilnvarots iecelt personu(-as), kam piešķirtas pilnvaras parakstīt Nolīgumu, lai tas kļūtu saistošs Kopienai.Luksemburgā, 2003. gada 16. jūnijāPadomes vārdā —priekšsēdētājsG. Papandreou--------------------------------------------------